钦定古今图书集成/明伦汇编/氏族典/第169卷 > 《廖用贤尚友录》 > 颜春卿
## 钦定古今图书集成/明伦汇编/氏族典/第169卷 > 《廖用贤尚友录》 > 颜春卿

按《唐书颜杲卿传》：“杲卿兄春卿，倜傥美姿仪，通当世
务。十六举明经拔萃高第，调犀浦主簿。尝送徒于州，
亡其籍，至廷口记物色凡千人，无所差。长史陆象先
异之，转蜀尉。苏颋代为长史，被谮系狱，为《棕榈赋》自
托，颋遽出之。魏徵远孙瞻罪，抵死，春卿为请玉真公
主，得不死。时人高其节。终偃师丞。”